**JEGYZŐKÖNYV**

A Kistarcsa Város Roma Nemzetiségi Önkormányzat 2022. április 29-i üléséről.

**Készült:** Kistarcsa Város Roma Nemzetiségi Önkormányzat 2022. április 29-én (péntek) 13.00 órakor kezdődött üléséről.

**Az ülés helye:** Polgármesteri Hivatal

 2143 Kistarcsa, Szabadság út 48.

**Jelen vannak:** Horváth Béla Mihályné elnök

Németh János elnök helyettes

 Oláh Éva kéviselő

**Polgármesteri Hivatal részéről:** Csépánné Kövesi Tünde igazgatási irodavezető

*A jegyzőkönyvet Csépánné Kövesi Tünde készítette.*

**Javasolt napirendi pontok:**

1. **Kistarcsa Város Roma Nemzetiségi Önkormányzat 2021. évi gazdálkodásról szóló zárszámadás elfogadása**Előadó: Horváth Béla Mihályné, elnök
2. **Kistarcsa Város Roma Nemzetiségi Önkormányzat Szervezeti és Működési Szabályzata**

Előadó: Horváth Béla Mihályné, elnök

1. **Kistarcsai roma gyermekek részére megrendezendő gyermeknap előkészítése**

Előadó: Horváth Béla Mihályné

1. **Egyebek**

Előadó: Horváth Béla Mihályné

**Horváth Béla Mihályné** üdvözli a megjelenteket.

Jegyzőkönyv hitelesítőnek Oláh Évát javasolja, s a következő határozati javaslatot teszi fel szavazásra: a Kistarcsa Város Roma Nemzetiségi Önkormányzat úgy dönt, hogy a 2022. április 29-i ülés jegyzőkönyv hitelesítőjének Oláh Éva képviselőt választja.

**Szavazáskor 3 fő volt jelen.**

*A Kistarcsa Város Roma Nemzetiségi Önkormányzat 3* ***igen*** *szavazattal,* ***egyhangúlag*** *az alábbi határozatot hozta:*

**11/2022 (IV.29.) sz. határozat**

**Kistarcsa Város Roma Nemzetiségi Önkormányzat Képviselő-testülete úgy dönt, hogy a 2022. április 29-i ülés jegyzőkönyv hitelesítőjének Oláh Éva képviselőt választja.**

**Határidő: azonnal**

**Felelős: Horváth Béla Mihályné, elnök**

**Horváth Béla Mihályné:** ismerteti az ülés napirendi pontjait és annak elfogadását szavazásra teszi fel: a Kistarcsa Város Roma Nemzetiségi Önkormányzat Képviselő-testülete úgy dönt, hogy az alábbiak szerint fogadja el tárgyalásra a napirendet: 1. Kistarcsa Város Roma Nemzetiségi Önkormányzat 2021. évi gazdálkodásról szóló zárszámadás elfogadása, 2. Kistarcsa Város Roma Nemzetiségi Önkormányzat Szervezeti és Működési Szabályzata, 3. Kistarcsai roma gyermekek részére megrendezendő gyermeknap előkészítése, 4. Egyebek

**Szavazáskor 3 fő volt jelen.**

*A Kistarcsa Város Roma Nemzetiségi Önkormányzat 3* ***igen*** *szavazattal,* ***egyhangúlag*** *az alábbi határozatot hozta:*

**12/2022. (IV 29.) sz. határozat**

**Kistarcsa Város Roma Nemzetiségi Önkormányzat Képviselő-testülete úgy dönt, hogy az alábbiak szerint fogadja el tárgyalásra a napirendet:**

**1. Kistarcsa Város Roma Nemzetiségi Önkormányzat 2021. évi gazdálkodásról szóló zárszámadás elfogadása**

**2. Kistarcsa Város Roma Nemzetiségi Önkormányzat Szervezeti és Működési Szabályzata**

**3. Kistarcsai roma gyermekek részére megrendezendő gyermeknap előkészítése**

1. **Egyebek**

**Határidő:**  **azonnal**

**Felelős: Horváth Béla Mihályné elnök**

**Kistarcsa Város Roma Nemzetiségi Önkormányzat 2021. évi gazdálkodásról szóló zárszámadás elfogadása**

**Horváth Béla Mihályné:** ismerteti az előterjesztést és az alábbi határozati javaslatot teszi fel szavazásra:

**Szavazáskor 3 fő volt jelen.**

*A Kistarcsa Város Roma Nemzetiségi Önkormányzat 3* ***igen*** *szavazattal,* ***egyhangúlag*** *az alábbi határozatot hozta:*

**13/2022. (IV.28.) sz. határozat**

**Kistarcsa Város Roma Nemzetiségi Önkormányzat képviselő-testülete elfogadja a 2021. évi költségvetése végrehajtásáról szóló zárszámadási határozatát az alábbiak szerint:**

**A 2021. évi költségvetési bevételek (B1-B7 rovatok) teljesítése 1 670 801-Ft, a költségvetési kiadások (K1-K8 rovatok) teljesített összege 1 870 906-Ft. A 2021. évi költségvetési bevételek és kiadások egyenlege -200 105-Ft. A 2021. évi maradvány +190 797-Ft összegű, melynek finanszírozási bevételként történő igénybevételéről a képviselő-testület a 2022. évi költségvetéséről szóló 10/2022. (II.28.) határozatában rendelkezett. A 2021. évi finanszírozási bevételek és kiadások teljesített egyenlege +390 902 -Ft**

**A határozat 1. számú melléklete Kistarcsa Város Roma Nemzetiségi Önkormányzat 2021. évi kiadásainak teljesítését, kiemelt előirányzatonként, rovatonként a teljesített feladatok szerint mutatja be.**

**A 2. számú melléklet a Nemzetiségi Önkormányzat 2021. évi bevételeinek, kiemelt előirányzatonként és rovatonként teljesített adatait rögzíti, feladatok szerint.**

**A határozat 3. számú melléklete szerint kerül jóváhagyásra a Nemzetiségi Önkormányzat 2021. évi maradvány kimutatása.**

**A határozat 4. számú melléklete a Nemzetiségi Önkormányzat 2021.12.31-i mérlege adatait és vagyonkimutatását tartalmazza.**

**A határozat 5. számú melléklete szerint kerül jóváhagyásra a Nemzetiségi Önkormányzat 2021. évi eredmény kimutatása.**

**Kistarcsa Város Roma Nemzetiségi Önkormányzatának 2021. évi központi költségvetésből származó támogatásai elszámolását jelen határozat 6. számú melléklet rögzíti.**

**Kistarcsa Város Roma Nemzetiségi Önkormányzatának 2021. évi pénzeszközei felhasználását - havi bontásban- jelen határozat 7. számú melléklete tartalmazza.**

**Kistarcsa Város Roma Nemzetiségi Önkormányzat adósságállománnyal nem rendelkezik, gazdálkodó szervezet nincs a tulajdonában, Európai Unióból származó forrással 2021. évben nem rendelkezett, ill. ilyen projekthez kapcsolódó kiadást nem teljesített, közvetett támogatást 2021.évben nem nyújtott.**

**Határidő:**  **azonnal**

**Felelős: Horváth Béla Mihályné, elnök**

**Kistarcsa Város Roma Nemzetiségi Önkormányzat Szervezeti és Működési Szabályzata**

**Horváth Béla Mihályné:** ismerteti az előterjesztést és az alábbi határozati javaslatot teszi fel szavazásra:

**Szavazáskor 3 fő volt jelen.**

*A Kistarcsa Város Roma Nemzetiségi Önkormányzat 3* ***igen*** *szavazattal,* ***egyhangúlag*** *az alábbi határozatot hozta*

**14/2022. (IV.29.) sz. határozat**

**Kistarcsa Város Roma Nemzetiségi Önkormányzat Szervezeti és Működési Szabályzatát felülvizsgálta és úgy dönt, hogy a Szervezeti és Működési Szabályzatát nem kívánja módosítani.**

**Határidő:** **azonnal**

**Felelős:** **Horváth Béla Mihályné, elnök**

**Kistarcsai roma gyermekek részére megrendezendő gyermeknap előkészítése**

**Horváth Béla Mihályné:** ismerteti az előterjesztést és az alábbi határozati javaslatot teszi fel szavazásra:

**Szavazáskor 3 fő volt jelen.**

*A Kistarcsa Város Roma Nemzetiségi Önkormányzat 3* ***igen*** *szavazattal,* ***egyhangúlag*** *az alábbi határozatot hozta:*

**15/2022. (IV.29.) sz. határozat**

**Kistarcsa Város Roma Nemzetiségi Önkormányzat Képviselő-testülete úgy dönt, hogy a roma nemzetiségi hagyományok ápolása, a nemzetiségi kultúra fennmaradásának megőrzése érdekében megrendezi a Kistarcsai Roma Nemzetiségi Gyermeknapot 2022. május 21. napján 10.00 órától 22.00 óráig Kistarcsán a Bartók Béla utcában. A felmerülő költségeket - 170.000 Ft - Kistarcsa Város Roma Önkormányzat saját költségvetéséből fedezi.**

**Határidő:** **azonnal**

**Felelős:** **Horváth Béla Mihályné, elnök**

**Egyebek**

Az elnök tájékoztatta a Képviselő-testületet, hogy Zsiák Péter alpolgármester úr segítségével hamarosan megvalósul a roma gyermekek részére a focikapuk megépítése.

A városi szemétszedésen a roma közösség is részt vesz, a Bartók Béla utca és Telep utca lakóival, lakóközösségük rendbe tétele érdekében.

A roma gyermekek részére ismételten - az elmúlt éveknek megfelelően - nyári kirándulást fognak szervezni.

Kérdés hozzászólás nem lévén az elnök az ülést lezárja.

Horváth Béla Mihályné Oláh Éva

 elnök jegyzőkönyv hitelesítő

**A jegyzőkönyvet készítette:**

Csépánné Kövesi Tünde